cyanic-selkie/wikianc huggingface dataset:
Kazuhiro Nakamura
Kazuhiro Nakamura (, s. 21. helmikuuta 1979 Fukuyama, Hiroshiman prefektuuri) on japanilainen uransa lopettanut vapaaottelija ja judoka. Hän voitti urallaan Deepin keskisarjan mestaruuden tuomariäänin Young Choita vastaan. Sitä ennen Nakamura otteli kohtalaisella menestyksellä Pridessa ja World Victory Roadissa. Hän otteli myös kaksi ottelua UFCssä, mutta ilman menestystä.
Judo
Nakamura aloitti kilpailemisen judolla ja saavutti neljä mitalia vuosina 2001–2002 alle 100 kiloisten sarjassa. Belgian Openissa 2001 hän saavutti hopeaa hävittyään loppuottelussa Yosvane Despaignelle. Myöhemmin huhtikuussa 2001 All Japan turnauksessa Nakamura saavutti pronssia. Seuraavana vuonna Nakamura saavutti toistamiseen pronssia All Japan turnauksessa. Sitä ennen Saksan Openissa 2002 Nakamura voitti kultaa oteltuaan loppuottelussa Koenraad De Visscheriä vastaan.
Vapaaottelu
Nakamura otteli ensimmäisen vapaaottelunsa Pride 25 tapahtumassa 16. maaliskuuta 2003. Hän kohtasi Antônio Rogério Nogueiran, jolle Nakamura hävisi käsilukolla toisessa erässä. Seuraavat kaksi ottelua Nakamura voitti tuomariäänin. Aluksi Pride Bushido 1 -tapahtumassa hän voitti Daniel Gracien ja Pride 27 -tapahtumassa Alberto Del Rion. Nakamura otteli myöhemmin uudelleen Nogueiraa vastaan heinäkuussa 2004, mutta hävisi toistamiseen. Tällä kertaa hajaäänin. Elokuussa 2004 Nakamura kohtasi UFC:n entisen keskisarjan mestarin Murilo Bustamanten, jonka hän voitti tuomariäänin. Pride 28 tapahtumassa Nakamura kohtasi toisen entisen UFC:n keskisarjan turnausmestarin Dan Hendersonin. Hän kärsi tappion teknisellä tyrmäyksellä loukattuaan olkapäänsä. Nakamura kohtasi vielä vuoden 1998 K-1 mestarin Stefan Lekon, jonka hän voitti teknisellä tyrmäyksellä 54 sekunnin jälkeen.
Nakamura osallistui Priden keskisarjan turnaukseen, joka alkoi huhtikuussa 2005. Avauskierroksella Nakamura kohtasi Kevin Randlemanin, jonka hän voitti tuomariäänin. Toisella kierroksella Nakamura putosi jatkosta hävittyään Wanderlei Silvalle teknisellä tyrmäyksellä.
Turnauksen jälkeen Nakamura jatkoi Pridessä ottelemista myös vuonna 2006. Hän kohtasi muun muassa Pancrasen avoimen luokan mestarin Josh Barnettin. Nakamura hävisi ottelun kuristuksella ensimmäisen erän lopulla. Sittemmin hänellä oli kolmen ottelun voittoputki voitettuaan Evangelista Santosin käsilukolla, Yoshihiro Nakaon tuomariäänin ja Travis Galbraithin teknisellä tyrmäyksellä. Hän kohtasi tämän jälkeen viimeisessä Pride-ottelussaan Mauricio Ruan. Lokakuussa 2006 käyty ottelu päättyi Nakamuran tappioon toisessa erässä tekniseen tyrmäykseen.
UFC
Nakamura pääsi ottelemaan UFC:hen usean Priden vuoden jälkeen. Hänen ensimmäinen ottelu käytiin syyskuussa 2007 UFC 76 tapahtumassa, jossa Nakamura kohtasi Lyoto Machidan. Hän hävisi ottelun tuomariäänin.
Kiinansinisade
Kiinansinisade (Wisteria sinensis) on puuvartinen köynnöskasvi.
Kazuhiro Nakamura
UFC
Toisen ottelunsa Nakamura kävi Sokoudjouta vastaan UFC 84 -tapahtumassa toukokuussa 2008. Nakamura hävisi ottelun ensimmäisen erän jälkeen kärsittyään jalkavamman, eikä kyennyt enää jatkamaan.
Kiinansinisade
Kiinansinisade voi kasvaa 25 metriä pitkäksi. Se kukkii toukokuussa, ja siemenet kypsyvät syys-lokakuussa. Kukat muistuttavat vaaleanpunaisia, valkoisia tai vaaleanvioletteja hernekasvien kukkia, ja muodostavat noin 30 cm pitkiä roikkuvia kukkaterttuja. Varret voivat tulla 25 cm paksuiksi, ja niiden pintaa peittää harmaanruskea kuori. Kiiltävän tummanvihreät lehdet koostuvat 7–13 lehdykästä, jotka ovat noin 7 cm pitkiä. Siemenkodat ovat litteitä, 15 cm pitkiä ja karvaisia. Kiinansinisadetta on vaikea erottaa japaninsinisateesta ja on mahdollista, että ne risteytyvät.
Kazuhiro Nakamura
World Victory Road
Lyheyn UFC-uran jälkeen Nakamura palasi Japaniin ja World Victory Road vapaaottelujärjestöön. Hän osallistui saman tien keskisarjan turnaukseen, joka alkoi syyskuussa 2008. Avauskierroksella Nakamura kohtasi Paul Cahoonin, jonka hän voitti tuomariäänin. Toisella kierroksella vastaan tuli Yuki Sasaki, jonka Nakamura voitti myös tuomariäänin. Voiton myötä hän eteni loppuotteluun, jossa kohtasi Jorge Santiagon. Nakamura hävisi mestaruuden teknisellä tyrmäyksellä kolmannessa erässä.
Kiinansinisade
Sopivassa ympäristössä kiinansinisade voi kasvaa todella suureksi ja vanhaksi. Suurin tunnettu yksilö on Sierra Madressa Kaliforniassa kasvava köynnös, joka istutettiin vuonna 1892, ja johon nykyisin puhkeaa yli 1,5 miljoonaa kukkaterttua vuosittain.
Kazuhiro Nakamura
World Victory Road
Turnauksen jälkeen Nakamura otteli vielä Kazuo Misakia vastaan ei-titteliottelun elokuussa 2009 ja hävisi sen ensimmäisessä erässä giljotiinikuristuksella.
Kiinansinisade
Kiinansinisade on kotoisin Kiinasta ja muualta Itä-Aasiasta. Sitä kasvatetaan koristekasvina, ja se on levinnyt luontoon tulokaslajina ainakin Ranskassa ja Yhdysvalloissa. Se voi tappaa puita, joiden ympärille se kietoutuu, ja syrjäyttää alkuperäisiä kasvilajeja.
Merikaisla
Merikaisla (Bolboschoenus maritimus) on sarakasveihin (heimo Cyperaceae) kuuluva vesikasvilaji, jota kasvatetaan koristekasvina puutarhalammikoissa.
Fridolf Leopold Hisinger
thumb|Fr. L. Hisinger Fridolf Leopold Hisinger (23. huhtikuuta 1845 Fagervik – 8. kesäkuuta 1928 Pohja) oli Billnäsin ruukinpatruuna ja vapaaherra. Hisingerille myönnettiin vuonna 1918 itsenäisen Suomen ensimmäinen vuorineuvoksen arvonimi. Hän kasvatti perimästään Suomen kolmannesta rautaruukista Billnäsistä nykyaikaisen teollisuusyrityksen. Billnäs menestyi samaan aikaan, kun useilla muilla suomalaisilla ruukeilla jouduttiin 1800-luvun lopulla ja 1900-luvun alussa luopumaan raudan jalostamisesta. Hisinger kykeni vastaamaan kiristyneisiin markkinaolosuhteisiin ja kasvaneeseen kilpailuun. Hisinger muutti vanhan Billnäsin ruukin moderniksi pörssiyhtiöksi, jossa oli parhaimmillaan yli tuhat työntekijää. Neljännes työntekijöistä saapui Billnäsiin ulkomailta, lähinnä Ruotsista, Hollannista ja Saksasta. Hisinger adoptoi vuonna 1906 veljensä Eduard Viktor Eugenien vävyn kapteeni Christer Ludvig Eduard Jägerskiöldin. Hisinger oli sukunsa viimeinen miespuolinen edustaja.
Aiemmin muualla asunut Hisinger rakennutti Billnäsiin ruukinkartanon päärakennukseksi renessanssityylisen puisen Villa Billnäsin, joka paloi 1915. Kaksi vuotta myöhemmin valmistui samalle paikalle uusi Villa Billnäs.
Hisinger oli aatelissäädyssä edustaja valtiopäivillä 1888.
Hekataios Miletoslainen
Hekataios Miletoslainen (n. 550–476 eaa.) oli antiikin kreikkalainen historioitsija, joka kirjoitti historiallisia ja maantieteellisiä teoksia. Hän on ensimmäinen tunnettu kreikkalainen historioitsija.
Elämä
Hekataios oli kotoisin Joonian Miletoksesta ja kuului varakkaaseen sukuun. Hän oli saanut nimensä jumalatar Hekatelta. Hekataios matkusteli laajalti ja asettui sen jälkeen kotikaupunkiinsa, omistaen aikansa maantieteellisten ja historiallisten teosten kirjoittamiseen.
Teokset
pienoiskuva|oikea|280px|Rekonstruktio Hekataioksen maailmankartasta.
Hekataioksen nimiin laitetaan usein kaksi kirjaa käsittävä teos Ges periodos. Kumpikin kirja on järjestetty periplus-tyylisen ympäripurjehduskertomuksen muotoon. Ensimmäinen, Eurooppaa käsittelevä kirja on käytännössä Välimeren ympäripurjehdus, joka kuvaa kaikki Välimeren alueet ja yltää pohjoisessa Skythiaan saakka. Toinen, Aasiaa käsittelevä kirja on vastaavasti Punaisenmeren ympäripurjehdus ja järjestetty samoin kuin Periplus Maris Erythraei, josta on säilynyt versio ensimmäiseltä vuosisadalta jaa.
Hekataios kuvasi teoksessaan tunnetun maailman maat ja kansat. Erityisen kattavasti hän käsitteli Egyptiä. Kuvauksen lisäksi teokseen kuului kartta, joka perustui Anaksimandroksen maailmankarttaan, jota Hekataios korjasi ja laajensi. Hekataioksen teoksesta on säilynyt vain n. 374 katkelmaa, suurimmaksi osaksi Stefanos Byzantionlaisen maantieteellisessä sanakirjassa Ethnika.
Hekataioksen toinen teos oli Genealogiai, joka oli systemaattinen esitys kreikkalaisista myyteistä ja perinteistä. Se otti etäisyyttä aiemmasta eeppiselle kirjallisuudelle tyypillisestä myyttien sepittämisestä. Teoksesta on säilynyt joitakin katkelmia.
Hekataioksen teokset, erityisesti Genealogiai, ovat tyyliltään skeptisiä. Teoksensa Genealogiai alussa Hekataios toteaa: ”kirjoitan, mikä näyttää todelta, sillä kreikkalaisten tarut ovat moninaisia ja vaikuttavat minusta naurettavilta”. Päinvastoin kuin aikalaisensa Ksenofanes, hän ei kritisoinut myyttejä itsessään; hänen epäuskonsa oli seurausta lähinnä siitä, että hän oli kohdannut matkoillaan niin monia keskenään ristiriitaisia myyttejä.
Kuvaava on Herodotoksen kertoma anekdootti vierailusta egyptiläiseen temppeliin Thebassa. Hekataios kertoi temppelien papeille periytyvänsä jumalista kuudentoista sukupolven kautta. Papit esittelivät hänelle temppelin aiempien pappien kuvapatsaita 345 sukupolven ajalta. Koska kaikki nämä sukupolvet olivat olleet kuolevaisia, he kieltäytyivät uskomasta Hekataioksen kertomusta periytymisestään. Tämä hetki, jolloin Hekataios kohtasi Egyptin pitkän historian omakohtaisesti, vaikuttaa olleen alkusysäys hänen skeptisismilleen: kreikkalaisten myyttinen menneisyys tuntui kutistuvan merkityksettömäksi sellaisen kulttuurin edessä, joka oli muinainen jo ennen mykeneläistä aikaa.
Hekataios oli todennäköisesti ensimmäinen, joka pyrki kirjoittamaan vakavaa proosamuotoista historiankirjoitusta ja käyttämään kritiikkiä myytin erottamiseksi historiallisista tosiseikoista, vaikkakin hän hyväksyi Homeroksen ja muiden runoilijoiden auktoriteetin.
Emily Handley
Emily Handley (s. 25. syyskuuta 1980) oli suomalaisen Nerdee-yhtyeen laulaja ja lauluntekijä.
Pakanallinen tapakulttuuri
thumb|150px|Wiccalainen hääpari Italiassa. Nykyajan pakanallinen tapakulttuuri sisältää uuspakanallisten uskontojen juhlatapoja. Keskeisiä juhlapäivinä ovat auringonkiertoon liittyvät tasaus- ja seisauspäivät. Elämänkaaren eri vaiheiden juhliin kuuluvat etenkin häät, lasten nimenanto ja hautajaiset, joihin kuuluu rituaaleja.
Esimerkiksi virolaista luonnonuskontoa elvyttävässä maauskossa harrastetaan kansanperinnettä: vanhat laulut, leikit, käsityöt, ruuat, vaatteet, korut ja uskomukset siirretään lapsille vuotuisissa juhlissa. Vastaavasti suomenuskossa vuodenkiertoon sisältyy pyhiä murroshetkiä, jolloin vietetään yhteisiä juhlia.
Nykyaikaista luonnonuskontoa edustavat wiccat suorittavat juhlistavia rituaaleja täydenkuun aikaan sekä auringonkierron juhlapäivinä. Suuria sapatteja ovat samhain, imbolc, beltane ja lughnasadh. Pienemmät sapatit ovat tasauksina ja seisauksina, yule talvipäivänseisauksena, litha kesäpäivänseisauksena, ostara kevätpäiväntasauksena ja mabon syyspäiväntasauksena.
Katso myös
thumb|150px|Kätten yhteenliittäminen ja solmu.
Amorphous
Amorphous on puolalaisen teknisen death metalin yhtyeen Esqarialin ensimmäinen studioalbumi, joka on julkaistu vuonna 1998.
Leimaverolaki
Leimaverolaki tarkoittaa leimaverosta säädettyjä lakeja:
Formula 2 -kausi 2020
pienoiskuva|[[DAMS, puolustava valmistajien mestari.]] Formula 2 -kausi 2020 oli FIA:n järjestämä mestaruussarja Formula 2 -autoille. Kausi on kokonaisuudessaan 54., vaikkakin vasta neljäs nykyisellä nimellään.
Nyck de Vries voitti kauden 2019 kuljettajien maailman mestaruuden. Valmistajien mestaruuden voitti DAMS. Kaudella 2020 kuljettajien maailmanmestaruuden voitti Mick Schumacher ja tallien mestaruuden Prema Racing.
Sopimukset
Alla olevat tallit ja kuljettajat kilpailivat kaudella 2020. Uusin tulokas talleissa oli Hitech Grand Prix. HWA Racelab korvasi sarjassa aiemmin ajaneen Arden International -tallin.
Tiimien renkaat toimitti edellisten kausien tapaan Pirelli, mutta rengaskoko muuttui 18 tuuman kokoiseksi.
Tasavertaisuuden takaamiseksi kaikki ajavat identtisillä Dallara F2 2018 -autoilla ja V6 turbomoottoreilla.
Kilpailukalenteri
Kauden alku ja kilpailukalenteri muuttuivat maailmalla vallinneen koronavirusepidemian vuoksi. Epidemian aikana järjestettiin katsojille virtuaalisia eSports-kilpailuja, joihin F2-kuljettajat osallistuivat. Uusia kilpailuja oli muun muassa Mugello Circuit -radalla järjestetty Toscanan osakilpailu, joka ajettiin syyskuussa samana viikonloppuna kuin Formula 1 -sarjan samanniminen osakilpailu.
HMS Emerald (D66)
HMS Emerald oli Britannian kuninkaallisen laivaston Emerald-luokan kevyt risteilijä, joka palveli toisessa maailmansodassa risteilijänä ja muutettiin sen aikana ilmatorjuntaristeilijäksi.
Valmistus
Alus tilattiin Newcastle-on-Tynestä Armstrong Whitworthilta, missä köli laskettiin 23. syyskuuta 1918. Alus laskettiin vesille 19. toukokuuta 1920 ja otettiin palvelukseen 14. tammikuuta 1926.
Palvelus
Palvelukseen otettaessa alus liitettiin Itä-Intian laivastoaseman 4. risteilijäviirikköön, mistä se palasi 15. heinäkuuta 1933 Britteinsaarille palveluksesta poistettavaksi ja Chathamin telakalle siirrettäväksi. Alus palasi 31. elokuuta 1934 palvelukseen Itä-Intian asemalle, jossa alus oli syyskuuhun 1937, jolloin risteilijä HMS Liverpool vapautti sen tehtävistä. Alus palasi Britteinsaarille, jossa se poistettiin palveluksesta huollettavaksi. Huollon jälkeen alus siirrettiin reserviin.
Syyskuussa 1939 alus palautettiin palvelukseen 12. risteilijäviirikköön. Kuitenkin saksalaisten saarronmurtajien esiintyminen Atlantilla pakotti siirtämään aluksen lokakuussa Halifaxiin suojaamaan kotiinpalaavia saattueita. Aluksen kotisatamana oli Halifax vuoden 1940 loppuun. Lokakuusta 1939 elokuuhun 1940 alus kuljetti 58 miljoonan punnan arvosta kultaa Britteinsaarilta Kanadaan.
Vuonna 1941 alus siirrettiin Intian valtamerelle, jossa aluksen tehtävänä oli suojella joukkojenkuljetussaattueita Lähi-itään ja suojata huhtikuussa Persianlahden aluetta Irakin vastaisen operaation aikana. Joulukuussa 1941 Japanin sotaan liittymisen jälkeen, Emerald liitettiin Itäisen laivaston nopeaan osaan. Alus oli maaliskuussa 1942 osaston lippulaivana. Elokuussa alus palasi Britteinsaarille, missä se poistettiin palveluksesta sekä siirrettiin telakalle Portsmouthiin. Alus palautettiin huhtikuussa 1943 palvelukseen Itäisen laivaston 4. risteilijäviirikköön saattuetehtäviin. Alus palasi Britteinsaarille Normandian maihinnousuun, jossa se oli Force K:ssa tukemassa Gold-rannan maihinnousua.
Ruutukurkkuhuiskija
Ruutukurkkuhuiskija (Sclerurus guatemalensis), aiemmalta suomenkieliseltä nimeltään ruutukurkkuorneero, on kaivajien heimoon kuuluva varpuslintu.
Levinneisyys
Ruutukurkkuhuiskijaa tavataan Meksikon kaakkoisosista Keski-Amerikan kautta Kolumbiaan ja Ecuadoriin ulottuvalla alueella. Lajin kannaksi arvioidaan 20 000–49 999 yksilöä. Se on luokiteltu elinvoimaiseksi.
Valkokurkkuhuiskija
Valkokurkkuhuiskija (Sclerurus scansor) eli aiemmalta nimeltään ruskoselkäorneero on kaivajien heimoon kuuluva varpuslintu.
Levinneisyys
Valkokurkkuhuiskijaa tavataan Argentiinassa, Brasiliassa ja Paraguayssa. Lajin ei uskota olevan vaarassa, ja se on luokiteltu elinvoimaiseksi.
Shakkinappuloiden voimasuhteet
Shakkinappuloiden voimasuhteet ovat shakissa olennainen käsite. Niillä tarkoitetaan sitä, miten arvokkaina eri nappuloita pidetään suhteessa toisiinsa.
Vertauslukeman antaa alkuasemassa tai sen lähellä oleva sotilas, joihin muita nappuloida vahvuudeltaan verrataan. Shakki on eksakti peli, jossa kaikki mahdolliset asemat voidaan tunnistaa silmämääräisesti retroanalyysin avulla, mutta niiden lukumäärää ei edelleenkään tunneta, koska ainakaan vielä ei ole mahdollisuutta käyttää tietokonetta, joka kykenisi tähän tehtävään. Shakkiasemien lukumäärän arvioidaan kuitenkin sijoittuvan karkeasti väliin 1043–1050. Samantapaisesta syystä ei myöskään ole tietokonetta, joka osaisi pelata optimaalista shakkia eli saamaan parhaan mahdollisen tuloksen tilanteessa kuin tilanteessa. Käytännön pelit osoittavat kuitenkin, että eräillä nappuloilla on mahdollista voittaa helpommin kuin toisilla. Näin ollen sotilaan arvoa 1 on katsottu yleensä vastaavan ratsun arvo 3, lähetin arvo 3, tornin arvo 5, daamin 9 tai 10. Kuninkaan pelillinen vahvuus on vaikeasti arvioitavissa, koska sen vahvuudet korostuvat loppupeliä kohden. Toisaalta se on jopa ääretön, koska sen menettäminen merkitsee pelin häviötä, mutta sen arvoa onkin mahdollista mitata vastustajan virhettä tai tasapelin tavoittelua ajatellen. Ratsua ja lähettiä sanotaan kevyiksi upseereiksi, koska ne eivät voi yksistään kuninkaan apunakaan tehdä mattia yksinäisestä kuninkaasta; tornin ja daamin kanssa se sen sijaan onnistuu.
Tietokoneohjelmat ovat arvioineet nappuloiden voimasuhteita mittayksiköllä centipawn, joka on sotilaan sadasosa ja päätyneet erilaisiin tuloksiin.
Muut laskelmat voimasuhteista
Yleisesti käytetyn arvion (sotilas 1, ratsu 3, lähetti 3, torni 5, kuningatar 9) lisäksi voimasuhteista on esitetty muita arvioita niin shakkiteoreetikoiden kuin shakkiohjelmienkin toimesta. Maailman vahvimman shakkiohjelma AlphaZeron kehittänyt DeepMind arvioi vuonna 2020 voimasuhteet laskennelliseksi seuraaviksi:
Voimasuhteiden merkitys
On huomattava, että tilaetu, tempoetu ja asemaetu ovat varsin keskeisiä eikä niitä varsinkaan itse pelissä kannata aliarvioida. Yhden sotilaan etu voi tuoda loppupelissä voiton riippuen oppositiotilanteesta. Tätä ei ole helppoa laskea etukäteen. Edes suurmestarit eivät keskenään aina pääse loppupelitilanteeseen.
Jossain määrin shakkinappuloiden voimasuhde riippuu pelitaidosta ja pelityylistä sekä ennen kaikkea asemasta. Kuitenkin esimerkiksi lähettiparia pidetään arvokkaampana kuin ratsuparia tai ratsua ja lähettiä. Kuninkaalla ja kahdella lähetillä on helppoa tehdä matti yksinäisestä kuninkaasta. Kuningas, lähetti ja ratsu voittavat yksinäisen kuninkaan, mutta säädetyssä 50 siirrossa tämä onnistuu harrastelijatasolla vain harvalta. Kuningas ja kaksi ratsua eivät voi voittaa yksinäistä kuningasta, jos oikein pelaavalla yksinäisellä kuninkaalla on siirtovuoro, ja muutenkin vain aivan erikoistapauksessa.
Keskipelissä arvioidaan usein, mitä nappuloita kannattaa vaihtaa toisiin. Asemaetu, tempoetu tai tilaetu saattavat ratkaista tilanteen suuntaan tai toiseen. Esimerkiksi tempovoittoa voi toisinaan hyvinkin pitää yhden sotilaan arvoisena. Ahtaissa asemissa ratsu on tavallisesti lähettiä parempi, mutta pitkien viistolinjojen ollessa auki tilanne on päinvastainen.
On kuitenkin jonkinlainen pääsääntö, että daamin voi vaihtaa torniin ja kevyeen upseeriin, tornin ja heikon sotilaan kahteen kevyeen upseeriin. Edennyt sotilas on monesti voiton tae, joten se kannattaa säilyttää vaikka menettäisi muuta materiaalia.
Voimasuhteista muissa shakin kaltaisissa peleissä
Shakin oletetussa edeltäjässä tšaturangassa ei tunnettu vahvaa daamia, vaan sen sijalla oli kömpelö puolustusnappula. Näin on laita myös kiinalaisessa, korealaisessa ja huomattavastikin poikkeavassa japanilaisessa shakissa. Myös arpasiirtoisessa uhkapelishakissa voimasuhteet on laskettava toisin.
Avoin arviointi
Avoin arviointi on menetelmä sellaisten vaikutusarviointien tekemiseen, joihin kuka tahansa voi osallistua. . Useimmat avoimet arvioinnit on tehty Opasnetissä, joka on nimenomaan tähän tarkoitukseen kehitetty wikipohjainen verkkotyötila. Avointa arviointia on kehittänyt Terveyden ja hyvinvoinnin laitos alun perin tarjotakseen ohjausta monimutkaisten ympäristöterveysongelmien ratkaisemiseen. Tähän mennessä sitä on sovellettu mm. ydinvoimaan, ilmansaasteisiin and ja ympäristömyrkkyihin kalassa. Opasnet on voittanut World Summit Award Finland -kilpailun sarjassa eGovernment and Institutions. .
Livojärvi
Livojärvi on iso järvi Posion kunnan ja Kuusamon kaupungin alueella Lapin ja Pohjois-Pohjanmaan maakunnissa.
Maantiede
Livojärven pinta-ala on 32,96 neliökilometriä. Järvi on länsi-itäsuuntainen, ja sen suurin pituus on 23 kilometriä. Suurimmat selkävedet ovat Kellinselkä, Varanganselkä, Pernunselkä ja Autioselkä. Muita selkävesiä ovat Kaatamisselkä, Kellariselkä, Pyörreselkä ja Suottaselkä. Hirsiniemi erottaa Autioselän, Pernunselän ja Kellariselän lähes erillisiksi järvenosiksi. Taivalkosken ja Posion välinen seututie 863 kulkee Livojärven poikki kapean Säikänsalmen yli.
Järven tilavuudeksi on saatu 192 miljoonaa kuutiometriä eli 0,192 kuutiokilometriä. Keskisyvyys on 5,6 metriä ja suurin syvyys 28 metriä. Järvellä on kaksi 28 metriä syvää kohtaa: Kellinselän keskiosassa ja Varanganselän luoteisosassa. Muita yli 20 metriä syviä kohtia on Hirsiselällä, Kellariselällä, Pernunselällä, Pirttiperässä ja Suottaselällä.
Vesistösuhteet
Livojärvi sijaitsee Iijoen vesistössä (vesistöaluetunnus 61) Livojoen valuma-alueen (61.5) Livojärven alueella (61.53), jonka Livojärven valuma-alueeseen (61.533) se kuuluu. Järven vedenpinnan korkeus on 243,7 mmpy. Livojärvi laskee sen länsipäästä lähtevää Livojokea pitkin, joka on Iijoen sivujoki. Vedenjakaja Maanselkä kulkee Livojärven pohjoispuolelta. Kirveskanava yhdistää Livojärven Kostonjoen vesistöön kuuluvaan Kaukuanjärveen.
Salakuljettajan laulu
Salakuljettajan laulu on suomalainen elokuva vuodelta 1952. Elokuva on Lasse Pöystin kolmas ohjaustyö. Elokuvan aiheen taustana on Suomen sodanjälkeisen ajan säännöstely. Sillä pyrittiin estämään maan taloudelle tärkeän ulkomaanvaluutan hupeneminen toisarvoisten kulutushyödykkeiden, kuten kahvin ja nailonsukkien, ostoon.
Elokuvan ensi-ilta oli 7. marraskuuta 1952 Helsingissä Rexissä ja Tuulensuussa.
Juoni
Tarina sijoittuu 1950-luvun alun Tornionjokilaaksoon, jossa kukoistaa vireä salakuljetustoiminta. Se oli sitä harjoittaville tuottoisaa ja helpotti kansan kahvihampaan kolotusta. Tapio Rautavaaran esittämä tullietsivä soluttautuu salakuljetusliigaan, joka harjoitti toimintaansa viihdytyskiertueen suojassa.
Arviot
Aikalaiskriitikkojen arviot olivat vaisuja: "Filmi on auttamattoman pitkäveteinen. Se vaikuttaa yhtä harrastelijamaiselta kuin päähenkilöidenkin esitykset." Myöhempi kriitikko pitää tarinaa keinotekoisena.
Tippecanoen piirikunta
thumb|Piirikunnan sijainti Indianassa punaisella. thumb|Tippecanoen piirikunnan hallintorakennus Lafayettessä. Tippecanoen piirikunta (Tippecanoe County) on hallintoalue Yhdysvaltojen Indianan osavaltiossa. Sen pinta-ala on 1 303 km², josta 9 km² on vettä. Asukasluku oli vuoden 2010 väestönlaskennassa 172 780. Piirikunnan hallintokeskus ja suurin kaupunki on Lafayette.
Kalifornian osavaltionyliopisto, Northridge
Kalifornian osavaltionyliopisto, Northbidge eli CSUN on yksi Kalifornian osavaltionyliopiston kampuksista. Se sijaitsee Los Angelesiin kuuluvassa Northridgen lähiössä, San Fernandon laaksossa. Vuonna 2013 siellä oli kirjoilla 38 310 opiskelijaa.
Hallinto
Yliopiston rehtori on kesäkuusta 2012 lähtien ollut Dianne Harrison. Vararehtorina (vice president) on toiminut vuodesta 2013 Colin Donohue.
Koulutuksen alat
Hallinnollisesti yliopiston kampus koostuu useista collegeista:
Näiden lisäksi on erillinen Tseng College, joka on erikoistunut jatko-opiskelijoiden, kansainvälisten opiskelijoiden ja uransa keskivaiheilla olevien henkilöiden tutkintokoulutukseen.
Urheilutoiminta
Yliopistolla on urheilujoukkue koripallossa. Sen ohella kampuksella on monenlaista urheilutoimintaa: baseballia, jalkapalloa, yleisurheilua ja golfia.
Jokilaakson sairaala
thumb|Jokilaakson sairaala Jokilaakson sairaala on julkinen aluesairaala, jossa merkittävänä kunnallisten erikoissairaanhoidon ja terveyskeskuspalveluiden tuottajana on 1.9.2010 alkaen toiminut Pihlajalinna Oy:n ja Keski-Suomen hyvinvointialueen yhdessä omistama Jokilaakson Terveys Oy. Jokilaakson Terveys on ensimmäinen yksityisen ja julkisen tahon yhteenliittymä, joka vastaa laaja-alaisesti kunnallisten erikoissairaanhoidon ja perusterveydenhuollon palveluiden tuottamisesta.
Palvelutuotannolle asetetut määrä- ja laatutavoitteet toteutuivat jo ensimmäisen toimintavuoden aikana. Vuoden 2011 alussa julkisuudessa käyty sappileikkauskohukin kuivui kokoon Valviran todetessa Jokilaakson sairaalassa toimitun asianmukaisesti ja ammattitaitoisesti.
Jämsän kaupunki on todennut myös, että Jokilaakso Terveyden tuottamat kunnalliset palvelut ovat olleet edullisempia kaupungille verrattuna sen omaan tuotantoon.
Albumi (albumi)
Albumi on Jari Sillanpään vuonna 2008 julkaistu albumi. Albumi saavutti parhaimmillaan Suomen virallisen listan toisen sijan.
Neva (joki)
Neva tai Nevajoki Venäjällä Pietarin kaupungin ja Leningradin alueella virtaava 74 kilometriä pitkä joki, joka alkaa Laatokan lounaisrannasta Imeni Morozovan ja Pähkinälinnan taajamista ja laskee Itämeren Suomenlahteen Pietarissa. Se muodostaa Nevan vesistön 916 kilometriä pitkän vesistöreitin pääuomassa sen viimeisen osuuden. Neva on virtaamaltaan Euroopan neljänneksi suurin ja Itämeren suurin joki.
Joen kulku
Neva alkaa Laatokan Petrokrepostin lahdella sijaitsevasta luusuasta. Luusuaa suojaa järvenselältä tulevilta tuulilta saari, jossa sijaitsee Pähkinäsaaren linna. Luusuan itärannassa sijaitsee Pähkinälinnan pieni kaupunki ja siihen aukeavat uuden ja vanhan Laatokan kanavan suut. Laatokan vedenpinnan keskikorkeus on 4,3 metriä mpy. ja vedenkorkeudella on pieni vaikutus rauhallisesti virtaavan joen virtaamiin. Joki virtaa aluksi 17 kilometriä etelä-lounaan- suuntaan. Pavlovossa se kääntyy 12 kilometriä lounaaseen päin, jossa sijaitsee Otradnojen  kaupunki. Joessa on ennen kaupunkia Glavryban saari, jonne tulee pohjoisrannasta silta. Otradnojen kohdalla joki levenee suvannoksi samalla kun siihen laskee etelästä tuleva Tusinajoki. Suvannon lähellä toimii paperitehdas ja laivatelakoita. Joki kääntyy täällä kohti luodetta ja se saavuttaa 18 kilometrin jälkeen Pietarin kehätien. Kiertotiellä on ensimmäinen viidestä sillasta, jotka ylittävät joen ennen ensimmäistä suuhaaraa. Joenvarren asutusalueet ja teollisuusalueet laajenevat täällä. Kiertotien sisäpuolella ovat joenranta-alueet joko asutus- tai teollisuusalueita. Joki virtaa täällä edelleen luoteeseen vielä 14 kilometriä. Sitten joki tekee jyrkän mutkan Pietarin keskustassa, jossa se alkaa haarautua. Joki laskee Pietarissa Nevanlahdelle muodostettuaan eri suuhaarojen väliin joukon saaria.
Joki levenee Pietari-Paavalin linnoituksen kohdalla. Linnoitus on rakennettu saareen, jonka erottaa pohjoisrannasta leveä kanava. Ensimmäinen päähaara Suuri Nevka kääntyy ennen linnoitusta aluksi pohjoiseen ja kiertää siellä kaartaen kohti länttä. Suuren Nevkan sisälle jää useita kaupunkisaaria. Toinen päähaara Pieni Neva kääntyy länsi-luoteeseen päin heti linnoituksen jälkeen. Se sulkee pohjoiseen Suuren Nevkan erottamat saaret. Haarat kohtaavat toisensa lahdensuulla. Kolmas haara Suuri Neva jatkaa lounaaseen päin ja erottaa Pienen Nevan kanssa suuren kaupunkisaaren. Suuren Nevan suulla sijaitsee matkustajalaivasatama. Joella on muitakin kanavia tai joenhaaroja, mutta niistä enemmän alempana. Suuhaaroja ylittävät monet tiet avattavia siltoja pitkin. Sillat ovat avattavia vilkkaan vesiliikenteen mahdollistamiseksi. Jokisuun vesi on lähes suolatonta, koska kauempana lahdella on Retusaari yhdistetty lahden etelä- ja pohjoisrantaan 25 kilometriä pitkillä penkereillä, joissa toimii Pietarin tulvapadon sulkulaitteet. Penkereissä on kulkuaukot laivaliikenteelle, joka ankkuroi Pietarissa tai jatkaa Nevaa ylävirtaan.
Virtaamia ja jäätilanne
Nevan virtaamia on mitattu perinteisesti kaupunkialueen itäpuolella Novosaratovkassa, aivan Venjoen kohdalla, josta on matkaa noin 30 kilometriä Suomenlahdelle. Tässä on käytetty mittaussarjaa vuodesta 1859 (tammikuu) vuoteen 1984 (joulukuu). Tilaston mukaan joen keskivirtaama on ollut 2 504 kuutiometriä sekunnissa (MQ, m³/s). Pienin mitattu virtaama on ollut 747 m³/s (NQ) ja suurin 4 450 m³/s (HQ).
Laatokalla sataa keskimäärin 610 millimetriä vuodessa, mikä ei poikkea oleellisesti Nevalla. Laatokan rannikko ja Neva jäätyvät molemmat joulukuun alussa ja järven keskusta vasta tammi-helmikuussa. Jää kasvaa yleensä 50–60 senttimetriä paksuksi. Neva vapautuu jäistä huhtikuun lopulla. Jäät lähtevät Laatokan järvenselältä maalis-huhtikuun vaihteessa.
Nevan vesistöalue ja sen pääuoma
Nevan vesistöalueen pinta-ala vaihtelee eri lähteissä. Eri lähteissä valuma-alueesta esiintyy erilaisia karttoja, joiden vedenjakajalinja on piirretty eri tavalla. Siksi eri arvot on hyväksyttävä tulkintaeroiksi siitä, mitkä osat luetaan mukaan Nevan vesistöön. Vanhastaan on valuma-alueen pinta-alaksi ilmoitettu olevan 281 000 km², jota käytetään nykyäänkin yleisesti, vaikka se on Neuvostoliiton aikainen tieto. Uusi arvo 281 600 km² on ollut käytössä 2000-luvulla, vaikka muitakin arvoja käytetään. Valuma-alueesta 80 % sijaitsee Venäjällä ja 20 % Suomessa. Vesistöalueeseen kuuluu kaksi Euroopan suurinta järveä Laatokka ja Ääninen, mikä vaikuttaa Nevan virtaamiin ja sen vedenlaatuun tasaavasti. Vuoksi tuo Laatokkaan Saimaan vesiä pääasiassa Suomesta, Syväri tuo siihen Äänisen valuma-alueen vettä ja Olhavanjoki muun muassa Ilmajärven vettä. Äänisellä ja Ilmajärvellä on laajat valuma-alueet vesistön yläjuoksuilla.
Vesistöalueen pääuoman valinnasta ei ole lähdetietoa. Sen alajuoksu muodostuu kuitenkin Nevasta, Laatokasta, Syväristä ja Äänisestä. Tämän jälkeen pitää valita joko pisin joki tai virtaamaltaan suurin joki. Se on virtaaman osalta Vodlajoki, jota seuraamalla päätyy Vodlajärveen. Siihen laskevista joista on suurin Ileksa, jonka latvavedet yltävät lähes Vienanmerelle asti. Pääuoman pituudeksi voidaan tällä tavalla laskea 916 kilometriä.
Sivujoet
Lyhyenä jokena Nevalla ei ole monta sivujokea. Niistä suurimmat on koottu alla olevaan taulukkoon, jonka lähteet on luetteloitu taulukon alle tai lähdeluetteloon. Lähteet on vielä eritelty kunkin joen kohdalta oikeassa sarakkeessa. Lähteet: 1 =, 2 = tieto on 1:ssä sivujokea käsittelevästä tietokortista (linkkilista) ja 3 = tieto luettu suomenkielisen Wikipedian artikkelista Tarkennus: Kohdassa 2 tarkoitetaan tietokortilla lähteitä:, , , , , , , , , , , ja.
Kaupunkialueen suuhaarat ja rakennetut kanavat
Suistossa Neva jakautuu useisiin suuhaaroihin, joita yhdistämään on kaivettu joukko kanavia. Suuhaaroista suurimmat ovat Suuri Neva, Pieni Neva, Suuri Nevka ja Pieni Nevka. Pienempiä suuhaaroja ovat muiden muassa Fontanka, Moika ja Prjažka. Kanavia ovat esimerkiksi Gribojedovin kanava, Joutsenkanava, Krjukovin kanava ja Obvodnyi-kanava. Suuhaarojen väliin jäävät Pietarin saaret, joita ovat muiden muassa Alaissaari, Vasilinsaari, Jänissaari, Kissasaari, Koivusaari, Korpisaari, Mistulansaari, Patsassaari ja Ristisaari.
Nevan synty
Neva syntyi noin 3 300 vuotta sitten (1 350 eaa.). Tätä ennen Laatokan vedet laskivat Suomenlahteen Karjalankannaksen poikki myöhemmän Heinjoen alueella, mutta maankohoaminen, joka Laatokan pohjoisosassa on nopeampaa kuin eteläosassa, laski vähitellen Laatokan pintaa pohjoisessa ja nosti sitä etelässä. Pinnannousuun myötävaikutti myös Vuoksen uoman puhkeaminen Saimaan uudeksi laskureitiksi lähellä Laatokan vanhan lasku-uoman suuta Karjalankannaksella noin 5 700 vuotta sitten (3 700–3 800 eaa.), mikä lisäsi Laatokkaan virtaavien vesien määrää noin neljänneksellä.
Uusi lasku-uoma Neva muodostui, kun Laatokan vedet saavuttivat Porogin kynnyksen nykyisen Pietarin itäosassa ja Laatokan pinta laski jopa 12 metriä muutamassa vuodessa tai korkeintaan sadassa vuodessa. Laatokan vanha lasku-uoma Karjalankannaksella jäi tämän jälkeen Vuoksen lasku-uomaksi Viipurinlahteen ja Laatokkaan. Sittemmin Vuoksen Viipurinlahteen laskeva haara on kokonaan kuivunut, ja Taipaleenjoen tultua vuoksen pääasialliseksi lasku-uomaksi vuonna 1857 tapahtuneen Kiviniemen kannaksen puhkaisun jälkeen myös Vuoksen vanha pohjoinen haara Käkisalmen luona on menettänyt merkitystään.
Neva historiallisena aikana
Suomenlahden pohjukassa sijaitseva Nevan suisto sijaitsee strategisesti merkittävällä paikalla. Matka Itämereltä Venäjälle kulkee luontevasti juuri Nevaa ja Laatokalta alkavia jokireittejä pitkin. Ruotsi ja Venäjä kilpailivat alueen hallinnasta vuosisatoja. Ruotsalaiset rakensivat suistoon 1300-luvulla Maankruunun linnoituksen. Novgorod hävitti linnoituksen nopeasti. Vuonna 1606 seudulle perustettiin uusi ruotsalainen linnoitus Nevanlinna. Suuren Pohjan sodan seurauksena Nevan suisto siirtyi pysyvästi Venäjän haltuun. Pietari Suuri käynnisti suistossa Pietari-Paavalin linnoituksen rakennustyöt vuonna 1703. Linnoituksen ympärille rakennettu Pietarin kaupunki oli Venäjän pääkaupunkina vuosina 1712–1918.
Venäläiset perustivat Laatokan rannalle Nevan niskaan Pähkinälinnan. Kaupunki ja Pähkinäsaaren linna olivat ruotsalaisten hallussa vuosina 1612–1702.
Washingtonin piirikunta (Maryland)
Washingtonin piirikunta on Yhdysvaltojen Marylandin osavaltiossa sijaitseva piirikunta. Sen väkiluku oli 151 049 vuonna 2019. Piirikunnan hallintokeskus on Hagerstownin kaupunki. Piirikunta on perustettu 6. syyskuuta 1776.
Aki Holopainen
Holopainen on ollut Yksityiskoulujen Liitto ry:n toiminnanjohtajana vuosina 1996-2005 ja puheenjohtajana vuodesta 2005. Helsingin yksityisoppikoulut ry:n eli HYRY:n hallituksen jäsen Aki Holopainen on ollut vuosina 2000-2003 ja puheenjohtaja vuodesta 2004. Holopainen toimii myös Munkkiniemen säätiön puheenjohtajana. Tasavallan presidentti Sauli Niinistö myönsi Aki Holopaiselle kouluneuvoksen arvonimen joulukuussa 2014.
Streicher
Streicher tarkoittaa seuraavia:
Sukunimenä
Streicher on saksankielinen sukunimi.
Opasnet
Opasnet on wikipohjainen verkkotyötila avointen arviointien tekemiseen. Avoimet arvioinnit ovat vaikutusarviointeja, joihin kuka tahansa saa vapaasti osallistua. Opasnet pohjautuu Mediawiki-alustaan, ja sitä ylläpitää ja kehittää Terveyden ja hyvinvoinnin laitos. . Opasnet on voittanut World Summit Award Finland -kilpailun sarjassa eGovernment and Institutions.
Barbara Strozzi
thumb|right|Barbara Strozzi
Barbara Strozzi (myös Barbara Valle; 1619 Venetsia – 11. marraskuuta 1677 Padua) oli italialainen lauluvirtuoosi ja yksi harvoista 1600-luvun naissäveltäjistä, joiden omia teoksia on julkaistu.
Strozzi oli runoilija Giulio Strozzin adoptiotytär ja todennäköisesti avioton lapsi. Giulion yhteydet venetsialaiseen älymystöön mahdollistivat tyttären sävellysuran aloittamisen. Tämän ensimmäinen madrigaalikirja julkaistiin vuonna 1644. Uransa aikana Strozzi ehti julkaista monta muutakin madrigaalikirjaa, joista yhdessä hänen opettajanaan on mainittu Francesco Cavalli. Madrigaalien lisäksi Strozzin tuotantoon kuuluu kantaatteja, aarioita ja ariettoja. Vuonna 1655 ilmestyi hänen hengellisten motettien kokoelmansa Sacri musicali affetti.
Vaikka Strozzi tutustui merkittäviin oopperasäveltäjiin ja oopperasta oli tullut suosittua, hän ei itse esittänyt eikä säveltänyt oopperaa. Hänen viimeinen sävellyksensä on vuodelta 1664, eikä hänen vaiheistaan tämän jälkeen juuri tiedetä.
Strozzi ei mennyt naimisiin, mutta sai neljä lasta.
Bjerken ravirata
Bjerke on maan suurin ravirata, joka on perustettu vuonna 1928. Radalla on lähes 120 kilpailupäivää vuosittain. Vakituinen kilpailupäivä on Suomen ja Ruotsin pääratojen tapaan keskiviikko. Lisäksi Bjerkessä järjestetään yli viidetkymmenet arkisin keskellä päivää juostavat ns. lounasravit, sekä 10 V75-kierrosta.
Merkittävin kilpailutapahtuma on vuosittain toukokuun toisena viikonloppuna järjestettävä kaksipäiväinen Oslo Grand Prix. Sunnuntaina juostava pääkilpailu on yksi Euroopan suurimmista ravikilpailusta. Kaksi muuta tärkeintä kilpailua ovat syyskuiset Derby ja Kriterium.
Bjerken raviradan yhteydessä sijaitsee vuonna 2003 avattu Hestesportens Hus. Rakennuksessa ovat radan oman hallinnon lisäksi Norjan totopeliyhtiön Norsk Rikstoton ja raviurheilun keskusliiton Det Norske Travselskapin toimitilat sekä konferenssisali.
Lämminveristen rataennätys on ranskalaisen Kart de Baudrairie'n vuonna 2004 juoksema 11,3. Kylmäveristen ennätys on ruotsalaisen Järvsöfaksin nimissä samalta vuodelta, 20,4.
A Thousand Thoughts
A Thousand Thoughts on yhdysvaltalaisen jousikvartetti Kronos Quartetin kokoelma-albumi, joka julkaistiin vuonna 2014 levymerkillä Nonesuch Records.
Lumeasteri
Lumeasteri (Boltonia asteroides var. latisquama) on mykerökukkaiskasvi (heimo Asteraceae eli Compositae), jota viljellään monivuotisena koristekasvina.
Pelikasetti
Pelikasetti voi tarkoittaa ainakin seuraavia asioita:
Wicomicon piirikunta
Wicomicon piirikunta on Yhdysvaltojen Marylandin osavaltiossa sijaitseva piirikunta. Sen väkiluku oli 103 609 vuonna 2019. Piirikunnan hallintokeskus on Salisburyn kaupunki. Piirikunta on perustettu vuonna 1867.
Momi-luokka
Momi-luokka oli keisarillisen Japanin laivaston 21 hävittäjän muodostama alusluokka.
Muutostyöt
Vuodesta 1939 alkaen yhdeksän luokan alusta luokiteltiin partioaluksiksi, jolloin ne muutettiin saattajiksi. Niistä poistettiin yksi höyrykattila, mikä laski tehon tuoton 12 000 hevosvoimaan ja nopeuden 18 solmuun. Lisäksi aluksilta poistettiin toinen sarja torpedoputkia, miinanraivauskalusto sekä yksi tykeistä korvattiin kuudella 25 millimetrin tyypin 96 ilmatorjuntatykillä, 36 syvyyspommilla ja niiden vaatimilla heittimillä. Alusten nimien käytöstä luovuttiin ja niistä käytettiin ainoastaan numeroita.
Vuosina 1941-1942 aluksia muutettiin uudelleen kuljettamaan takakannellaan maihinnousualusta. Perä muotoiltiin uudelleen ja takakannen savunheittimet poistettiin. Aluksille rakennettiin lisäksi majoitustilat 150 merisotilaalle.
Damien Brunner
Damien Brunner (s. 9. maaliskuuta 1986 Oberlunkhofen, Sveitsi) on sveitsiläinen jääkiekkoilija, joka pelaa NLA-joukkue EHC Bielissä. Brunner on pelipaikaltaan laitahyökkääjä. Damien Brunnerin veli Adrian Brunner on myös jääkiekkoilija.
Ura
Brunner on Klotenin kasvatti. Kaudella 2005–2006 hän kävi A-juniorivuosiensa jälkeen Sveitsin 1. Ligan EHC Winterthurissa. Seuraavalla kaudella Brunner teki NLA-debyyttinsä Klotenin paidassa. Hän jatkoi Klotenissa myös kaudella 2007–2008 ja pelasi 12 ottelua vielä seuraavallakin kaudella, kunnes siirtyi NLB:n Thurgaun kautta Zugiin, jossa teki loppukauden aikana 35 ottelussa 26 pistettä.
Kaudella 2009–2010 Brunner teki 47 ottelussa 58 pistettä ja sai kutsun myös MM-kisoihin, joissa hän pelasi Sveitsin paidassa seitsemän ottelua tehden viisi pistettä. Seuraava kausi ei ollut aivan yhtä hyvä (40 ottelussa 46 pistettä), mutta kaudella 2011–2012 hän voitti ensimmäisenä sveitsiläisenä 30 vuoteen oman maansa pääsarjan pistepörssin tehtyään 45 ottelussa 60 pistettä. Edellinen sveitsiläisvoittaja oli Guido Lindemann kaudella 1981–1982.
Syyskuussa 2013 Brunner solmi kaksivuotisen sopimuksen NHL-seura New Jersey Devilsin kanssa. Brunner teki 2014 vuoden joulukuussa sopimuksen Luganon kanssa, joka kattaa loppukauden ja seuraavat neljä kautta, koska New Jersey Devils lähetti Brunnerin NHL:ssä siirtolistalle, ja kukaan ei huolinut häntä.
A Conspiracy of Silence
A Conspiracy of Silence on puolalaisen teknisen death metalin yhtyeen Esqarialin demo, joka julkaistiin vuonna 1995 levymerkillä Baron Records.
Oumar Niasse
El Hadji Baye Oumar Niasse (s. 18. huhtikuuta 1990 Ouakam) on senegalilainen jalkapalloilija, joka edustaa Englannin valioliigassa pelaavaa Evertonia. Oikeajalkainen Niasse on pelipaikaltaan hyökkääjä.
Seurajoukkueura
Helmikuussa 2016 Niasse siirtyi Englannin valioliigan Evertonin paitaan neljän ja puolen vuoden sopimuksella.
Maajoukkueura
Niasse on edustanut Senegalia alle 23-vuotiaiden maajoukkuetasolla. Debyyttinsä Senegalin A-maajoukkueessa Niasse teki tammikuussa 2013 ystävyysottelussa Chileä vastaan. Avausmaalinsa hän teki viidennessä maaottelussaan, toukokuussa 2014 Kosovoa vastaan osuen tuossa ottelussa kahdesti.
Saavutukset
Seurajoukkuetasolla
Purasruohot
Purasruohot (Borago) on kasvisuku, joka kuuluu lemmikkikasvien (Boraginaceae) heimoon, jonka tyyppisuku se on. Suvussa on viisi lajia, jotka esiintyvät alkuperäisenä Välimeren alueella. Purasruohojen lajeja voidaan käyttää mauste- ja lääkekasveina (rohtopurasruoho) ja monivuotisina koristekasveina (kääpiöpurasruoho).
Ljubertsy
Ljubertsy on kaupunki Moskovan alueella Venäjällä. Se sijaitsee Moskovan kehätien ulkopuolella 20 kilometriä Moskovasta kaakkoon. Kaupunki on myös Ljubertsyn piirin keskus. Asukkaita kaupungissa oli 171 978 (vuoden 2010 väestönlaskenta).
thumb|left|210px|Ljubertsyn rautatieaseman laitureita thumb|left|210px|Ortodoksikirkko Ljubertsyssä
Ljubertsyn rautatieaseman itäpuolella haarautuvat Moskovasta Rjazaniin ja Kazaniin suuntautuvat rautatiet. Rjazania kohti vievä valtatie M5 ohittaa Ljubertsyn keskustan lounaispuolelta.
Historiaa
thumb|left|210px|Ljubertsyläisen Kamov-helikopteritehtaan valmistamia koptereita Moskovan yllä
Nykyään
Nykyään kaupungissa on mm. metalli-, rakennusmateriaali-, puunjalostus- ja elintarviketeollisuutta. Ljubertsyssa valmistetaan esimerkiksi Kamov-helikoptereita, joita käytetään laajasti erilaisissa sotilaallisissa ja siviilitehtävissä.
Bijsk
Bijsk on kaupunki Altain aluepiirissä Venäjällä. Se sijaitsee Bijajoen rannalla 163 kilometriä Barnaulista kaakkoon. Kaupunki on Bijskin piirin keskus. Siellä sijaitsee Barnaulin ja Novosibirskin väliseltä rautatieltä haarautuvan sivuradan pääteasema. Asukkaita on 206 327 henkeä (2012)
1700-luvun alussa venäläiset rakensivat paikalle Bijskin linnoituksen. Vuonna 1782 siitä tuli kaupunki. 1800-luvulla siitä kehittyi huomattava kaupankäynnin keskus. Vuonna 1915 kaupunki yhdistettiin Siperian rautatiehen. Toisen maailmansodan aikana kaupunkiin siirrettiin useita teollisuuslaitoksia ja siellä toimi lukuisia sotasairaaloita.
Nykyään Bijsk on huomattava teollisuuskeskus, tiedekaupunki (naukograd) ja asukasluvultaan Altain aluepiirin toiseksi suurin kaupunki. Neuvostoliiton hajoamisen jälkeen pitkälti sotateollisuuteen perustunut talous on taantunut. Kaupungissa toimii Bijskin pedagoginen yliopisto, Altain teknisen yliopiston osasto, vuonna 1920 perustettu kotiseutumuseo sekä teatteri.
Nicolas Cheong Jin-suk
pienoiskuva|Nicolas Cheong Jin-suk vuonna 2014. Nicolas Cheong Jin-suk (7. joulukuuta 1931 – 27. huhtikuuta 2021) oli eteläkorealainen kardinaali. Hän syntyi Soulissa ja sai pappisvihkimyksen 18. maaliskuuta 1961. Piispaksi hänet vihittiin 3. lokakuuta 1970, ja vuosina 1970–1998 hän toimi Cheongjun piispana. Vuonna 1998 hän nousi Soulin arkkipiispaksi ja maaliskuun 2006 konsistoriossa kardinaaliksi.
Nicolas Cheong Jin-suk on S. Maria Immacolata di Lourdes a Boccean kardinaalipappi. Hän on lisäksi ollut vuodesta 1998 Pjongjangin apostolisena hallitsijana. Hän opiskeli aikoinaan Soulissa, Hongkongissa ja Roomassa.
Hamina Bastioni Horse Festival
Hamina Bastioni Horse Festivalin pääkilpailu on esteratsastuksen kansainvälisen Nations Cup -joukkuekilpailun Suomen osakilpailu. Haminassa Suomen joukkue voittikin historiallisesti ensi kertaa Nations Cupin osakilpailun vuonna 2005.
Historia
Hamina Bastioni Horse Festival on järjestetty kahden vuoden välein vuodesta 2003 alkaen. Suomen Nations Cup -osakilpailu järjestettiin aiemmin Helsingissä Laakson ratsastusstadionilla.
Kuorsumaanjärvi
Kuorsumaanjärvi on Pirkanmaalla Sastamalassa Kuorsumaan kylässä sijaitseva järvi, joka kuuluu Kokemäenjoen vesistön Kauvatsanjoen valuma-alueen Kauvatsanjoen ala-osan alueen Kiikoisjoen alueeseen. Järvi on vanhastaan tunnettu lintujärvi.
Maantiede
Järven pinta-ala on 180 hehtaaria ja sen pituus on 2,2 kilometriä ja leveys 1,1 kilometriä. Järven luusua sijaitsee järven etelärannalla, josta saa alkunsa 6,0 kilometriä pitkä Kuorsumaanoja, joka laskee Kiikoisjokeen.
Järven rantaviiva on 6,9 kilometriä pitkä ja ranta on pääosin moreeni- ja kalliopohjaista metsämaastoa. Länsirannat ovat peltojen reunustamia, mutta etelä- ja pohjoisrannat ovat ojitettua metsäistä suota. Rannoilla on loma-asutusta ja ympäristössä on useita maatiloja.
Luonto
Kuorsumaanjärvi on eutrofinen järvi, jonka etelä- ja pohjoispäät ovat ehtineet kasvaa umpeen. Järven kasvituotanto on runsasta ja elättää runsaan hyönteiskannan. Hyönteisiä hyödyntävät lukuisat linnut, joita pesii järvellä useita lajeja. Rannat ovat pääosin ruokoluhtaa, kaislaluhtaa ja korteluhtaa.
Tavattavia kasvilajeja ovat muun muassa kapealehtiosmankäämi, nuokkurusokki, uistinvita, pystykeiholehti, terttualpi, myrkkykeiso, sorsansammal, hetesirppisammal, upposirppisammal ja isovesitähti. Pesimälinnustoon kuuluvat ainakin härkälintu, laulujoutsen, silkkiuikku, sinisorsa, tavi, heinätavi, lapasorsa, punasotka, tukkasotka, telkkä ja nokikana, mustakurkku-uikku, kurki, luhtahuitti ja ruskosuohaukka. Syys- ja kevätmuuton aikana järvi on lintujen levähdyspaikka muun muassa joutsenille.
Virkistyskäyttö
Järvellä on pohjoispäässä sijaitsevat vuonna 2003 valmistuneet laavu ja lintutorni ja kaakkoiskulmassa toinen laavu. Laavut liittyvät Kuasman Kiäppi-retkeilyreitin rakentamiseen. Koillisrannassa on uimaranta.
Historiaa
Järven vedenpintaa haluttiin alentaa ja siksi jätettiin hakemus järvenlaskusta vuonna 1853. Vuoden 1855−1856 Kalmbergin kartastossa järven nimi kirjoitettiin "Kuorsumanjärvi" ja sen rantaviivassa oli tuolloin selviä lahtia. Etenkin järven pohjoispää oli pitkulaisempi. Luoteiskulmassa sijaitsi "Kuorsmaan" torppa.
Olimpia delle Tofane
Olimpia delle Tofane on laskettelurinne Cortina d’Ampezzossa Italiassa.
Olimpia delle Tofane tunnetaan nykyisin naisten alppihiihdon maailmancupin vauhtilajikilpailujen isäntäpaikkana ja vuoden 1956 talviolympialaisten miesten syöksylaskurinteenä. Se toimi vuoden 2021 alppihiihdon MM-kilpailuiden kilpailurinteenä, pois lukien miesten vauhtilajikilpailut, sekä pujottelu- ja karsintakilpailut. 2021 MM-kilpailujen miesten vauhtilajikilpailut laskettiin viereisessä uudessa Vertigine-rinteessä, pujottelukilpailut Col Drusciè A -rinteessä ja karsintakilpailut Lino Lacedelli -rinteessä.
Reitti
Olimpia delle Tofane muodostuu useista eri laskettelurinteistä: Caprioli, Olympia, Labirinti, Olympia 2, Col Tarón ja Roncato.
Olimpia delle Tofanen yläasema on 2 320 metriä merenpinnan yläpuolella Tofana di Mezzo -vuoren huipun juurella, jossa sijaitsee myös naisten syöksylaskun lähtö, Start Pomedes.
Olimpia delle Tofane alkaa melko jyrkästi Caprioli-rinteessä, jossa on S-mutka Partenza Rifugio Pomedes, ulospäin kalteva Diagonale Pomedes -mutka ja S-mutka Bivio Caprioli (Capriolilta poistuminen).
Seuraavaksi rinne siirtyy Olympia-rinteeseen, jossa on Curvone Entrata Schuss (Schussiin tulomutka) -mutka, jonka lopussa on naisten super-G:n lähtö. Sen jälkeen tulee Schuss Tofana -jyrkänne, jossa rinne menee kapeasta kallioden välisestä aukosta, solassa on koko rinteen jyrkin kohta 73 %. Sen jälkeen Olimpia delle Tofanen yleispiirteenä on pitkät teknisesti vaativat S-mutkat vaihtelevassa maastossa, jossa jyrkin kohta on vielä 50 % jyrkkyinen, mutta loivin kohta on tasainen.
Pilvilinna
Pilvilinna voi viitata ainakin seuraaviin:
Planai
Planai on laskettelurinne Planain talviurheilukeskuksessa Schladmingissa Itävallassa.
Planailla miehet ovat kilpailleet vuosina 1982 ja 2013 alppihiihdon maailmanmestaruuksista. Naiset laskivat ainoastaan suurpujottelukilpailut Planailla, vuonna 2013 naiset laskivat muut lajit viereisessä Streicher-rinteessä.
Reitti
Planai alkaa samannimisen vuoren huipulta 1 908 metriä merenpinnan yläpuolelta.